./data/phi0914/phi00137/phi0914.phi00137.perseus-lat1.xml
Titus Livius (Livy)
Cotton et Corylenus et Aphrodisias       et Priene primo impetu captae sunt   inde per       Thyatira Sardis rediit  Seleucus in ora maritima permanens aliis terrori erat,       aliis praesidio  classis Romana cum Eumene Rhodiisque Mitylenen primo, inde       retro, unde profecta erat, Elaeam redit   inde       Phocaeam petentes ad insulam, quam Bacchium vocant — imminet urbi Phocaeensium —       appulerunt et, quibus ante abstinuerant templis signisque — egregie autem       exornata insula erat —, cum hostiliter diripuissent, ad ipsam urbem       transmiserunt   eam divisis inter se partibus       cum oppugnarent et videretur sine operibus, armis scalisque capi posse, missum       ab Antiocho praesidium trium milium armatorum cum intrasset urbem,  extemplo oppugnatione omissa classis ad       insulam se recepit nihil aliud quam depopulato circa urbem hostium agro   Inde placuit Eumenen domum dimitti et praeparare consuli atque       exercitui,  quae ad transitum Hellesponti opus essent,       Romanam Rhodiamque classem redire Samum atque ibi in statione esse, ne       Polyxenidas ab Epheso moveret  rex Elaeam, Romani ac Rhodii Samum redierunt             ibi M Aemilius frater praetoris decessit